Џамал Мусиала

**Џамал Мусиала** (роден на 26 февруари 2003 година, во Штутгарт) — германски фудбалер, играч од средниот ред на Бајерн Минхен и на германската репрезентација.

## Биографија
Мусиала е роден во Штутгарт, Германија, од британско-нигериски татко и мајка германка со полски корени. Тој живеел во Фулда до седумгодишна возраст, пред да се пресели во Англија со своето семејство, каде што останал до крајот на своето детство. Таму, тој започнал посериозно да се занимава со фудбал, играјќи прво во академијата на Саутхемптон, а потоа и на Челси.

## Клупска кариера
### Почетоци
Во јули 2019 година, на 16-годишна возраст, Мусиала го напуштил Челси за да му се приклучи на Бајерн Минхен.

На 3 јуни 2020 година, Мусиала го направил своето деби во професионалниот фудбал, влегувајќи како замена за Бајерн Минхен II во победата со 3–2 над Пројсен Мунстер во 3. Лига. Шест дена подоцна, тој постигнал ги постигнал двата гола за Бајерн Минхен II во победата со 2-0 на домашен терен над Цвикау.

### Бајерн Минхен
На 20 јуни 2020 година, Мусиала го направил своето деби за првиот тим на Бајерн, играјќи во натпреварот од Бундеслигата против Фрајбург, со што станал најмладиот играч што одиграл натпревар за Бајерн во Бундеслигата, на возраст од 17 години и 115 дена. Исто така, бил дел од тимот што ја освоил Лигата на шампионите, но тој не настапил ниту еднаш за време на турнирот.

Следната сезона, младиот играч добил многу повеќе простор за игра и ја стекнал својата афирмација во баварскиот клуб. На 18 септември 2020 година, Мусиала го постигнал својот прв гол во Бундеслигата во победата со 8-0 над Шалке, со што станал најмладиот стрелец на Баерн, на возраст од 17 години и 205 дена, соборувајќи го претходниот рекорд на Роке Санта Крус, на возраст од 18 години и 12 дена.. На 30 септември, Бајерн Минхен го освоил Суперкупот на Германија совладувајќи ја Борусија Дортмунд со 3-2, а Мусиала влегол во игра во 84-тата минута на местото на Хави Мартинес. На 3 ноември, Мусиала го направил своето деби во Лигата на шампионите како замена за Томас Милер во победата со 6–2 на гости над Ред Бул Салцбург, додека, на 23 февруари 2021 година, Мусиала го постигнал својот прв гол во Лигата на шампионите во победата со 4–1 на гостински терен над Лацио во првиот натпревар од осминафиналето, станувајќи најмладиот стрелец на натпреварувањето од англиска и германска националност. Тој, исто така, станал најмладиот стрелец на Бајерн во европските натпреварувања, со 17 години и 363 дена, соборувајќи го претходниот рекорд на Самуел Куфур. На 5 март, откако веќе наполнил 18 години, тој го потпишал својот прв професионален договор со Бајерн Минхен со важност до 2026 година. На крајот од сезоната освоил уште една титула во Бундеслигата, за која придонесол со 26 настапи и 6 гола.

На 25 август 2021 година, Мусиала ги постигнал своите први два гола за сезоната 2021-2022 во победата со 12–0 во Купот на Германија над Бремер. Три дена подоцна, го постигнал својот прв првенствен гол за сезоната во победата со 5-0 на домашен терен над Херта. На 8 декември 2021 година, тој постигнал гол во победата со 3–0 над Барселона во Лигата на шампионите. На 23 април 2022 година, со својот погодок во победата со 3-1 над Борусија Дортмунд во Дер Класикер, Мусиала ја запечатил титулата на Бајерн во Бундеслигата, десетта по ред за баварците во домашното првенство започнувајќи од 2013 година. Сезоната ја завршил со 40 настапи и 8 гола во сите натпреварувања.

[thumb|left|Мусиала (десно), во дуел со [Лукас Клостерман од  во Суперкупот на Германија 2022.]]
Сезоната 2022-2023 за Мусиала била најдобрата во кариерата на индивидуален план; тој постигнал вкупно 16 голови во сите натпреварувања од кои 12 биле во Бундеслигата каде бил втор стрелец на Бајерн зад Серж Гнабри кој постигнал 14. Сепак, најважниот од нив дошол на 27 мај 2023 година, кога тој го постигнал победничкиот гол во 89-тата минута при успехот со 2-1 на гостувањето кај ФК Келн, гол со кој на Бајерн му ја донел единаесеттата последователна титула во лигата, престигнувајќи ги главните конкуренти Борусија Дортмунд во последното коло благодарение на подобрата гол-разлика.

## Репрезентативна кариера
Откако минал речиси низ сите англиски младински селекции, од под 15 до под 21 година (со исклучок на краткиот период во кој настапувал за германската репрезентација под 16 години во 2018 година), на 24 февруари 2021 година, тој ја објавил својата одлука да ја претставува Германија на сениорско ниво. На 25 март 2021 година, тој го направил своето деби со сениорската репрезентација на Германија, во успехот со 3-0 против , станувајќи најмладиот дебитант во репрезентацијата со 18 години и 27 дена, уште од Уве Зелер (кој дебитирал со 17 години и 345 дена) во 1954 година.

Селекторот Јоаким Лев, потоа го вклучил Мусиала во тимот на *панцирите* кој учествувал на Европското првенство 2020. Своето деби на турнирот го имал за време на натпреварот од третото коло на групната фаза против Унгарија, заменувајќи го Робин Госенс во 82-рата минута, и учествувал во акцијата која со гол ја завршил Леон Горецка со што бил поставен конечниот резултат 2-2, исход кој на Германија и овозможил пласман натаму во осминафиналето. На возраст од 18 години и 117 дена, Мусиала станал најмладиот играч што некогаш играл за германската репрезентација на Европско или Светско првенство.

На 11 октомври 2021 година, тој го постигнал својот прв гол за репрезентацијата при успехот во Скопје со 4-0 против , во натпревар од квалификацискиите за Светското првенство 2022; со 18 години и 227 дена, тој станал најмладиот стрелец во историјата на националниот тим по Мариус Хилер (кој го постигнал својот прв гол на 17 години и 241 дена).

На 10 ноември 2022 година, Мусиала бил повикан за Светското првенство 2022 во Катар. На 23 ноември, тој го направил своето „мундијалско“ деби, започнувајќи во првото коло од групната фаза против Јапонија, со што станал првиот германски тинејџер кој настапил на Светско првенство од 1958 година, и четвртиот најмлад германски играч, на возраст од 19 години и 270 дена, единствено зад: Карл-Хајнц Шнелингер, Леополд Нојмер и Едмунд Конен. Во истиот натпревар, во 90-тата минута во игра влегол и Јусуфа Мукоко, кој станал најмладиот играч на Германија на мундијалите, а Мусиала потоа паднал на петтото место. Тој играл и во другите два натпревари на Германија во групата против  и , но репрезентацијата не успеала да ја мине истата завршувајќи на третото место со 4 освоени бода колку и Шпанија, но со полоша гол-разлика.

### Хронологија на репрезентативните настапи

 

## Статистика
### Клупска статистика
*Статистиката е ажурирана 8 мај 2024*.

### Хет-трикови




## Титули

*** [[Бундеслига]]** : 5 
: 2019-2020, 2020-2021, 2021-2022, 2022-2023, 2024-2025
*** [[Фудбалски куп на Германија|Куп на Германија]]** : 3 
: 2019-2020, 2020-2021, 2021-2022
*** [[Суперкуп на УЕФА]]** : 1 
: 2020
*** [[ФИФА Светско клупско првенство]]** : 1 
: 2020

## Наводи

## Надворешни врски

*Џамал Мусиала на soccerway
*Џамал Мусиала на transfermarkt
*Џамал Мусиала на espn
*Џамал Мусиала на whoscored

Категорија:Фудбалери на ФК Бајерн Минхен
Категорија:Живи луѓе
Категорија:Германски фудбалери
Категорија:Родени во 2003 година